12. ฐานะการเงินและผลการดำเนินงาน

  12.1 งบการเงิน

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข

ในรอบระยะเวลา 3 ปีที่ผ่านมา

(2) ตารางสรุปงบการเงินรวม

[]

[]

[]

[]

(3) อัตราส่วนทางการเงินที่สำคัญ[]

  12.2 คำอธิบายและการวิเคราะห์ฐานะการเงินและผลการดำเนินงาน

(1) ผลการปฏิบัติตามแผนการดำเนินธุรกิจ

  ในปี 2550 กลุ่มบริษัทได้มีการดำเนินการตามโครงการในอนาคต
  ตามที่ได้เปิดเผยข้อมูลไว้ในรายงานประจำปีของบริษัทฯ ในปี 2549
  เพื่อนำไปสู่การเป็นกลุ่มบริษัทธุรกิจบันเทิงครบวงจรดังนี้

-   บริษัทฯได้เข้าซื้อหุ้นสามัญของบริษัท ทรี – อาร์ดี จำกัด จากบริษัท อินเด็กซ์ อีเว้นท์ เอเจนซี่
    จำกัด (มหาชน) ซึ่งเป็นบริษัทย่อย เป็นจำนวนเงิน 2.63 ล้านบาท คิดเป็นร้อยละ 50
    ของทุนที่ออกและเรียกชำระแล้ว เพื่อดำเนินการด้าน Customer Relationship
    Management (CRM)

-   บริษัทฯ ได้ลงทุนเพิ่มในหุ้นสามัญของบริษัท คลีนคาราโอเกะ จำกัด ซึ่งเป็นบริษัทย่อย
    เป็นจำนวนเงิน 7.3 ล้านบาท
    ซึ่งทำให้สัดส่วนการลงทุนในบริษัทดังกล่าวเพิ่มขึ้นจากเดิมร้อยละ 71 เป็นร้อยละ 75.1
    ของทุนจดทะเบียน

-   บริษัท จีเอ็มเอ็ม มีเดีย จำกัด (มหาชน) ซึ่งเป็นบริษัทย่อย ได้ลงทุนในหุ้นสามัญของบริษัท
    แชนแนล (วี) มิวสิค (ประเทศไทย) จำกัด (เดิมชื่อ บริษัท มิวสิค บัส จำกัด)
    ซึ่งเป็นบริษัทจดทะเบียนที่จัดตั้งใหม่ ซึ่งดำเนินธุรกิจผู้ผลิต ส่งเสริมการขาย และจัดจำหน่าย
    สินค้าและบริการ เกี่ยวกับความบันเทิงด้านดนตรี เป็นจำนวนเงิน 16.25 ล้านบาท
    คิดเป็นร้อยละ 25 ของทุนที่ออกและเรียกชำระแล้ว

-   บริษัท แมส มอนิเตอร์ จำกัด ซึ่งเป็นบริษัทย่อยได้ลงทุนเพิ่มในหุ้นสามัญของบริษัท ดีทอล์ค
    จำกัด ซึ่งเป็นบริษัทย่อย เป็นจำนวนเงิน 236 ล้านบาท
    ซึ่งทำให้สัดส่วนการลงทุนในบริษัทดังกล่าวเพิ่มขึ้นจากเดิมร้อยละ 16 เป็นร้อยละ 31
    ของทุนจดทะเบียน

(2) ผลการดำเนินงาน

  ภาพรวมของผลการดำเนินงานที่ผ่านมา

  ภาพรวมของผลการดำเนินงานที่ผ่านมาของกลุ่มบริษัทฯ ในปี 2549 มีรายได้รวมทั้งสิ้น
  7,317.34 ล้านบาท ซึ่งเพิ่มขึ้นจากรายได้ของงวดเดียวกันกันของปีก่อน 890.07 ล้านบาท
  เมื่อเปรียบเทียบกับรายได้รวมของปี 2549 จำนวน 6,727.27 ล้านบาท
  โดยเกิดจากการเพิ่มขึ้นของรายได้ในธุรกิจการจัดคอนเสิร์ต ธุรกิจการบริหารศิลปิน
  ธุรกิจการผลิตภาพยนตร์ และภาพยนตร์โฆษณา ธุรกิจการผลิตรายการโทรทัศน์ และ
  ธุรกิจรับจัดและบริหารกิจกรรม

  โดยกลุ่มบริษัทมีกำไรสุทธิรวมจำนวน 502.24 ล้านบาท เพิ่มขึ้นจากปี 2549 เป็นจำนวน
  293.48 ล้านบาท เมื่อเปรียบเทียบกับงวดเดียวกันกับปี 2549 ที่มีกำไรสุทธิจำนวน 208.76
  ล้านบาท หรือเพิ่มขึ้นคิดเป็นอัตราร้อยละ 141

  ทั้งนี้บริษัทและบริษัทย่อยมีค่าใช้จ่ายในการขายและบริหารเป็นจำนวน 2,404.98 ล้านบาทในปี
  2550 เพิ่มขึ้นจาก 2,282.16 ล้านบาทในปี 2549 คิดเป็นอัตราร้อยละ 5.4
  ทั้งนี้จะเห็นได้ว่าอัตราส่วนของค่าใช้จ่ายในการขายและบริหารต่อรายได้รวมของบริษัทคิดเป็นร้อยละ
  33 ของรายได้รวม ในส่วนของอัตรากำไรขั้นต้นของกลุ่มบริษัทฯ เพิ่มขึ้นมาอยู่ที่ระดับร้อยละ 45
  ซึ่งเป็นผลมาจากการควบคุมต้นทุนค่าใช้จ่ายและมีมาตราการบริหารความเสี่ยงอย่างมีประสิทธิภาพ

  ในปี 2550 บริษัทมีเงินกู้ เพื่อใช้ลงทุนขยายกิจการของบริษัท จึงมีภาระดอกเบี้ยจ่ายจำนวน
  72.23 ล้านบาท โดยมีเงินปันผลรับจำนวน 51.60 ล้านบาท และมีดอกเบี้ยรับจำนวน 39.24
  ล้านบาท

  ผลการดำเนินงานที่ผ่านมาของแต่ละธุรกิจ

  ธุรกิจเพลงมีรายได้รวมจากการจำหน่ายสินค้าและค่าลิขสิทธิ์เพลงในปี 2550 จำนวน 2,700.87
  ล้านบาท ใกล้เคียงกับปี 2549 ที่มีรายได้ 2,701.97 ล้านบาท
  โดยมีจำนวนอัลบั้มของเพลงที่ออกในปี 2550 จำนวน 216 อัลบั้ม เทียบกับจำนวน 214 อัลบั้ม
  ในปี 2549 โดยในปีที่ผ่านมา
  พฤติกรรมของผู้บริโภคได้มีการเปลี่ยนแปลงจากการบริโภคสินค้าเพลงในรูป เทป ซีดี วีซีดี
  เป็นการบริโภคในรูปแบบของดิจิทัลมิวสิคมากขึ้น ทำให้การเพิ่มขึ้นของรายได้จากธุรกิจ Digital
  เพิ่มขึ้นในอัตราร้อยละ 14 จากการ
  ซึ่งการเพิ่มขึ้นของรายได้ในธุรกิจนี้เป็นผลจากการพัฒนาช่องทางและวิธีการจำหน่าย
  ซึ่งเป็นผลให้บริษัทฯ สามารถเพิ่มรายได้ นอกจากนี้บริษัทฯ มีการขยายธุรกิจทางด้านคาราโอเกะ
  ซึ่งจะเป็นธุรกิจที่เอื้อประโยชน์ต่อธุรกิจเพลงในอนาคต
  ทั้งในด้านรายได้จากการจัดเก็บค่าลิขสิทธิ์และฐานข้อมูลของผู้บริโภคที่มีขนาดใหญ่ทั่วประเทศ
  ซึ่งจะช่วยให้บริษัทสามารถวิเคราะห์และวางกลยุทธ์ได้อย่างมีประสิทธิภาพและทันต่อเหตุการณ์

  ธุรกิจการจัดคอนเสิร์ตมีรายได้รวมในปี 2550 จำนวน 291.24 ล้านบาท
  เพิ่มขึ้นจากช่วงระยะเวลาเดียวกันของปี 2549 ที่มีรายได้ 203.79 ล้านบาท
  คิดเป็นอัตราร้อยละ 43 เนื่องจากมีการจัดคอนเสิร์ตของศิลปินที่ได้รับความนิยมจากผู้บริโภค เช่น
  เบิร์ด ธงไชย อัสนี-วสันต์ กอล์ฟ ไมค์ และ Theme Concert ต่างๆ เป็นต้น

  ธุรกิจการจัดการและบริหารศิลปินมีรายได้รวมในปี 2550 จำนวน 543.48 ล้านบาท
  ซึ่งเพิ่มขึ้นจากช่วงระยะเวลาเดียวกันของปี 2549 ที่มีรายได้ 442.30 ล้านบาท
  คิดเป็นอัตราร้อยละ 23 อันเป็นผลมาจากงานจ้างและ กิจกรรมต่างๆ ที่มีมากขึ้นทั้งในส่วนของ
  Music และ Non-Music ได้แก่ งาน Presenter ต่างๆ

  ธุรกิจภาพยนตร์มีรายได้รวมจากการผลิตภาพยนตร์และภาพยนตร์โฆษณาในปี 2550 จำนวน
  401.68 ล้านบาท เพิ่มขึ้นจากช่วงระยะเวลาเดียวกันของปี 2549 ที่มีรายได้ 260.86 ล้านบาท
  หรือเพิ่มขึ้นคิดเป็นอัตราร้อยละ 60 เนื่องจากในปี 2550
  มีรายได้จากการขายลิขสิทธิ์ภาพยนตร์ในต่างประเทศ
  และรายได้จากการรับจ้างผลิตภาพยนตร์โฆษณาเพิ่มขึ้นเมื่อเทียบกับปี 2549

  ธุรกิจสื่อวิทยุมีรายได้รวมในปี 2550 จำนวน 612.72 ล้านบาท
  ใกล้เคียงกับช่วงระยะเวลาเดียวกันของปี 2549 ที่มีรายได้ 615.67 ล้านบาท
  เนื่องจากภาวะการแข่งขันที่สูงขึ้นอย่างต่อเนื่อง อย่างไรก็ดี
  บริษัทยังคงมุ่งเน้นการปรับปรุงรายการคุณภาพให้ได้รับความนิยม (Rating) สูงอยู่เสมอ
  โดยเฉพาะคลื่นหลักของบริษัทฯ Green Wave ที่ยังคงรักษาลูกค้าสื่อโฆษณาไว้ได้อย่างต่อเนื่อง
  (ในปี 2550 บริษัทมีจำนวนสถานีวิทยุ 4 สถานี )

  ธุรกิจสื่อโทรทัศน์มีรายได้รวมในปี 2550 จำนวน 1,185.63
  ล้านบาทเพิ่มขึ้นจากช่วงระยะเวลาเดียวกันของปี 2549 ที่มีรายได้ 916.81 ล้านบาท
  คิดเป็นเพิ่มขึ้นในอัตราร้อยละ 29 อันเป็นผลมาจากบริษัทฯ สามารถผลิตคอนเท้นท์ในแต่ละ
  segment ได้ตรงใจกลุ่มเป้าหมายมากขึ้น
  ทำให้รายการโทรทัศน์ของบริษัทได้รับความนิยมจากผู้บริโภคมากขึ้น
  ซึ่งส่งผลให้รายการของบริษัทฯ มีเรตติ้งโดยเฉลี่ยที่สูงขึ้น
  ซึ่งส่งผลให้สามารถขายโฆษณาต่อชั่วโมงออกอากาศได้ในอัตราที่ดีขึ้น
  นอกจากนี้บริษัทยังสามารถบริหารต้นทุนได้อย่างมีประสิทธิภาพมากขึ้นอีกด้วย

  ธุรกิจสื่อสิ่งพิมพ์มีรายได้รวมในปี 2550 จำนวน 261.06 ล้านบาท
  ลดลงจากช่วงระยะเวลาเดียวกันของปี 2549 จำนวน 268.39 ล้านบาท คิดเป็น
  ลดลงในอัตราร้อยละ 2.7 อันมีผลมาจากภาวะการแข่งขันที่สูงขึ้นอย่างต่อเนื่อง
  และผู้บริโภคลดการใช้จ่ายลงจากสภาพเศรษฐกิจที่ชะลอตัวลง และความไม่เชื่อมั่นทางการเมือง

  ธุรกิจให้บริการสร้างสรรค์และจัดกิจกรรมทางการตลาด มีรายได้รวมในปี 2550 จำนวน 926
  ล้านบาท เพิ่มขึ้นจากช่วงระยะเวลาเดียวกันของปี 2549 ที่มีรายได้ 651.21 ล้านบาท
  ซึ่งเป็นผลมาจากการที่ธุรกิจให้บริการสร้างสรรค์และจัดกิจกรรมทางการตลาด
  ได้รับการตอบรับที่ดีมากในช่วงครึ่งปีหลัง ทั้งจากภาครัฐบาล และภาคเอกชน

(3) ฐานะทางการเงิน

1)  สินทรัพย์

  กลุ่มบริษัทมีสินทรัพย์รวม ณ. วันที่ 31 ธันวาคม 2550 จำนวน 6,719 ล้านบาท
  ลดลงจากปีก่อนเพียง 53 ล้านบาท สินทรัพย์หมุนเวียนมีจำนวน 3,848 ล้านบาทหรือร้อยละ 57
  ของสินทรัพย์รวม เพิ่มขึ้น 206 ล้านจากปี 2549 เนื่องจากยอดรายได้ที่เพิ่มขึ้นในช่วงปลายปี
  สินทรัพย์ไม่หมุนเวียนมีจำนวน 2,870 ล้านบาท ลดลง 153 ล้านบาทเมื่อเทียบกับปีก่อน
  ซึ่งส่วนใหญ่มาจากการตัดจำหน่ายและค่าเสื่อมราคาของสินทรัพย์ถาวรและค่าความนิยม

  เงินสดและรายการเทียบเท่าเงินสดมีจำนวน 1,129 ล้านบาท ลดลง 66 ล้านบาทจากสิ้นปี
  2549 ทั้งนี้ กระแสเงินสดรับจากการดำเนินงานมีจำนวน 663 ล้านบาท
  ใช้ไปในการลงทุนซื้อเงินลงทุนและซื้ออุปกรณ์ผลิตรายการตามแผนธุรกิจของบริษัทจำนวน 379
  ล้านบาท และใช้ไปเพื่อจ่ายชำระเงินกู้ยืมระยะยาวและจ่ายเงินปันผลในกิจกรรมจัดหาเงินอีก
  360 ล้านบาท แม้ว่ากระแสเงินสดของบริษัทจะลดลง
  แต่ก็ยังอยู่ในระดับที่สูงมากซึ่งแสดงให้เห็นถึงสภาพคล่องที่ดีและฐานะทางการเงินที่เข้มแข็งของกลุ่มบริษัท

2)  อัตราส่วนที่สำคัญ

  ณ วันที่ 31 ธันวาคม 2550 กลุ่มบริษัท มีอัตราส่วนสภาพคล่องเท่ากับ 1.54
  เท่าใกล้เคียงกับปีก่อนเท่ากับ 1.51 เท่า ซึ่งเป็นระดับปกติของกลุ่มบริษัท
  จากผลการดำเนินงานที่มีผลกำไรก้าวกระโดดในปี 2550
  ทำให้อัตราส่วนที่เกี่ยวกับความสามารถในการทำกำไรสูงขึ้น ได้แก่
  อัตรากำไรจากผลการดำเนินงานเพิ่มขึ้นจากร้อยละ 6,29 ของยอดขายในปี 2549 เป็นร้อยละ
  10.82 อัตราผลตอบแทนต่อผู้ถือหุ้นเท่ากับร้อยละ 13.83 เป็นต้น

3)  โครงสร้างเงินทุน

-   หนี้สิน

  ณ วันที่ 31 ธันวาคม 2550 กลุ่มบริษัทมีหนี้สินรวม 3,071 ล้านบาท เพิ่มขึ้นจากปีก่อนเพียง 19
  ล้านบาท หนี้สินหมุนเวียนมีจำนวน 2,507 ล้านบาท หรือ ร้อยละ 82 ของหนี้สินรวม
  แม้ว่าหนี้สินหมุนเวียนมีสัดส่วนที่สูงเมื่อเทียบกับหนี้สินทั้งหมด
  แต่กลุ่มบริษัทมีทรัพย์สินหมุนเวียนที่สูงกว่า จากอัตราส่วนสภาพคล่องเท่ากับ 1.54 เท่า
  และมีอัตราส่วนของหนี้สินรวมต่อส่วนของผู้ถือหุ้นเท่ากับ 0.84 เท่ากันทั้งในปี 2550 และ 2549

-   ส่วนของผู้ถือหุ้น

  กลุ่มบริษัทมีส่วนของผู้ถือหุ้น ณ วันที่ 31 ธันวาคม 2550 ทั้งสิ้นจำนวน 3,6148 ล้านบาท
  เมื่อเทียบกับจำนวน 3,614 ล้านบาท ณ วันที่ 31 ธันวาคม 2549 เพิ่มขึ้น 34 ล้านบาท

4)  ปัจจัยและอิทธิพลหลักที่อาจมีผลต่อผลการดำเนินงานและฐานะการเงินในอนาคต

  ไม่มี

  12.3 ค่าตอบแทนของผู้สอบบัญชี

  ในรอบปีบัญชี 2550 กลุ่มบริษัทได้แต่งตั้งบริษัท สำนักงาน เอินส์ท แอนด์ ยัง จำกัด

  โดยคุณศิราภรณ์ เอื้ออนันต์กุล ซึ่งลงนามในงบการเงินเป็นผู้สอบบัญชีของบริษัท
  โดยสำนักงานสอบบัญชีได้รับค่าตอบแทนจากกลุ่มบริษัท เป็นค่าตอบแทนจากการสอบบัญชี จำนวน
  8.76 ล้านบาท และไม่มีค่าตอบแทนจากค่าบริการอื่น แต่อย่างใด
  ไม่ว่าในรอบบัญชีที่ผ่านมาหรือที่ต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชี